
Kære læserel 


Det kunne se ud, som om UFO-sagen i Danmark i øjeblikket er 
gået ind i en jase, hvor en fortsat udgivelse aj Kosmologi for nogle 
måske kan synes at være en smule ved siden aj. 

Uden at tage nogen officiel stilling for eller imod Georg Adam- 
ski’s — og dermed H.C.s — nye kurs, skal jeg hermed pointere, at 
Kosmologi stadigvæk fremtidig vil følge samme retning som hidtil, 
— og at jeg stadig tror på åndens magt til at sejre over materien, 
hvadenten materien giver sig udslag på den ene eller den anden 
måde — interplanetariske raketter med brintladninger t snuden in- 
clusive. — Det er blot, når ånden ikke er stærk nok, at materien 
sejrer. 

I øvrigt har jeg i sinde at forholde mig afventende. Jeg tror, at 
vi meget snart får overraskende nyt at høre. — 

Verdens åndelige frihedsbevægelse arbejder endnu — og arbejder 
hårdt. Nu mere end nogensinde er det vigtigt, at vi ikke forholder 
os tavse, skønt afventende. Mere end nogensinde er det vigtigt, 
at vore røster høres ud over Jorden — og bringer bud om en hel 
anden verden end den, hvis stemme daglig når os gennem presse og 


radio. 


Venlig hilsen Gerda Rørbæk Nielsen. 

Fortsat fra sidste nr. 

er jo et falsum. — Hvor er den lille dreng, der tør råbe ligesom i 
KEJSERENS NYE KLÆDER: „Han har jo ingen tøj på!“ — Lad 
os åbne vore øjne og se. Derved kan vi måske endnu redde de sande 
menneskelige værdier fra undergang. 

Dersom man vil nå til en sand åndelig modningsgrad, gælder det 
om at få intelligensen og følelsen til at harmonere og balancere. Der¬ 
ved elimineres egocentriske og egoistiske tanker og følelser, og man 
vil opdage, at det, der kaldes „den sunde fornuft“, i virkeligheden 
er resultatet af samspillet mellem hjertet og hjernen. — Det er fø¬ 
lelseslivet i os — vort åndelige tabu — der formår at vække vor 
slumrende forståelse og medfølelse med vor næste. Og det er hjer¬ 
nen, der bestandig skal hindre os i at kaste perler for svin. 

En fuldkommen harmoni mellem hjernen og hjertet kendetegner 
det udviklede menneske, — det beherskede og dog kærlige og for¬ 
stående menneske, der indgyder ro og tillid, og som spreder lys og 
glæde om sig, smitter af på sine omgivelser og går som i en stribe 
af sol. Det har aldrig for travlt til at lytte til en forpint medskab¬ 
ning, og det formår at lægge en lægende hånd på de smerteligste 
sår. Vi kender alle en eller anden, hvem alt dette passer på. Når et 
sådant menneske kommer ind i en stue, forandres atmosfæren og 
bliver lys, hyggelig og rolig — og de tilstedeværende sætter sig 
uvilkårlig til hvile i stolene og ånder ubevidst ud i dyb glæde. Denne 
udstråling af positive tanker og følelser er det, vi alle må stræbe 
efter, — og det første punkt i vore bestræbelser må være en be¬ 
vidst arbejden hen på balance mellem vort intellekt og vore følel¬ 
ser. — Fra kontaktberetninger ved vi, at nogle rummennesker i me¬ 
get høj grad er i besiddelse af denne positive udstråling — underti¬ 
den så kraftig, at jordmennesket ved disse lejligheder blev opfyldt 
af dyb lykke. — Er det ikke det største, et menneske kan nå? At 
formå at gøre andre lykkelige blot ved at være ? 

★ 

Statistiske sandsynlighedsberegninger 

I folkeviddet findes der tre sværhedsgrader af løgne: almindelige 
løgne, forbandede løgne og — statistik. — Ligeledes er historien 
om manden, der druknede i en å, som gennemsnitlig var 1 meter 
dyb, vist almindelig kendt. 

Statistik er noget, der benyttes i forretningslivet, i politikken og 
i videnskaben. Gennem statistiske sandsynlighedsberegninger er man 
i stand til at forudsige f. eks. en bys vækst i en bestemt årrække. 

Statistikken arbejder ud fra kendskabet til gennemsnitsindividets 
opførsel, — og når statistik er mere løgn end forbandet løgn, så er 
det, fordi gennemsnitsindividet i realiteten overhovedet ikke eksiste¬ 
rer, men er en imaginær person, som statistikken først selv skaber og 
derefter opererer med. Åen med den gennemsnitlige dybde er en 
imaginær størrelse, fordi den på forskellige steder kan være meget 
dybere eller meget lavere. — Derfor fortæller statistikken i realite¬ 
ten hverken noget om åen eller noget om individet og giver således 
overhovedet ikke noget billede af virkeligheden. — Dette til op¬ 
lysning for alle sæbefabrikanter og partipolitikere. 

Men det, der især interesserer os i denne forbindelse, er de sta¬ 
tistiske beregninger, videnskaben i udstrakt grad støtter sig til og 
som heller ikke giver nogen virkelighedsskildring af fænomenernes 
verden. Einstein siger: 

„Radioaktiv sønderdeling er et aj de mange fænomener, for hvil¬ 
ke kvantefysikken søger at formulere love, der behersker den spon¬ 
tane omdannelse fra eet grundstof til et andet. Vi ved f. eks., at / 
løbet af 1600 ar vil halvdelen af 1 gr. radium sønderdeles. Vi kan 
tilnærmelsesvis forudsige, hvor mange atomer, der vil sønderdeles i 
den næste halve time, men vi kan ikke sige — ikke engang i vore 
teoretiske beskrivelser, hvorfor netop disse særlige atomer skal søn¬ 
derdeles. I følge vor nuværende viden er vi ikke i stand til at angive 
de individuelle atomer, der er dømt til at blive sønderdelte. Et atoms 
skæbne afhænger ikke af dets alder. Der findes ikke det ringeste 
spor af en lov, som behersker den individuelle opførsel. Vi kan kun 
formulere statistiske love, som behersker store mængder atomer”. 

Albert Einstein havde et skarpt øje for videnskabelige fejlgreb, 
og han var klar over, at statistiske love kun var en lille del af en 
langt større sandhed. Derfor burde hans efterfølgere have arbejdet 
videre ud fra dette punkt. Da var de måske allerede nu blevet klar 
over — som Heisenberg blev det — at de love, man forgæves ledte 
efter ad videnskabelige veje, findes hos filosofien. Dette ville have 
givet både videnskaben og og filosofien et stort skub fremefter. 

— Det er sandt, som Einstein påpeger, at der i naturvidenskaben 
ikke findes noget spor af en lov, som behersker den individuelle op¬ 
førsel. En sådan naturlov vil heller aldrig kunne findes. Men den 
eksisterer og findes blandt de kosmiske love, hvor dens tilstedevæ¬ 
relse er iøjnefaldende. 

Grunden til, at dette særlige atom sønderdeles i netop dette øje¬ 
blik, skal søges i årsag-virkning-loven. Denne lov giver sig udtryk i 
det, vi kalder individets skæbne. „Som i det store, så i det små“. 

Tankegangen kan måske lyde noget forskruet for mennesker, for 
hvem disse tanker er nye. Vi vil derfor vende os bort fra atomet, som 
vi har så lidt kendskab til, til mennesket, som vi burde have mere 
kendskab til. 

Vi går tilbage til byen i vækst. Gennem statistikken får vi at vide, 
at i løbet af de næste ti år vil der fødes 2.000 mennesker i byen og 
dø 1000. 400 vil flytte fra byen og 600 tilflyttere vil ankomme. 
Byen vil da på ti år have en befolkningstilgang på 1200. — Således 
er individernes t a 1 udregnet, hvilket ikke siger det mindste om in¬ 
dividerne selv. Fødsel og død henhører under individernes skæbne, 
som er bestemt af loven om årsag og virkning. Til- og fraflytning 
er ikke kun individernes skæbne, men her spiller et helt andet mo¬ 
ment ind, som er menneskets frie vil]e til at rade over sin egen skæb¬ 
ne, — til at træffe et valg. 

— Videnskaben vægrer sig af gode grunde ved at operere med 
et så tilsyneladende svævende begreb som loven om årsag og virk¬ 
ning, — og dog er den ligeså virkelig som den mest soleklare natur¬ 
lov. Nu er det således, at dersom årsag-virkning-loven altid kunne 
forklare et menneskes liv fra fødsel til død, ville videnskaben for¬ 
længst have anerkendt den. Men det kan den tilsyneladende ikke. 
Hvis jeg snubler over en trærod og falder, er loven iøjnefaldende. 
Træroden samt det, at jeg ikke har min opmærksomhed henvendt på 
den, er den klare årsag — og virkningen viser sig ret hurtig på de 
dele af mit legeme, der ramte jorden. — Men når Kristus siger — 
for at blive ved noget, alle kender: „Den, som griber til sværd, skal 
omkomme ved sværd“, så synes det at være indlysende sludder. Tu¬ 
sinder af soldater er gennem tiderne vendt hjem fra krigene og har 
fået lov til at dø en fredelig strådød, skønt de adskillige gange har 
„grebet til sværd“. Og således kan der nævnes mange eksempler. 
Derfor er årsag-virkning-loven endnu ikke nogen videnskabelig sand¬ 
hed. 

Men her er vi nået til samme punkt, som da vi skulle forklare, 
hvorledes der overhovedet kan foregå en åndelig udvikling med 
mennesket. Det er atter her vort kortsyn, som stiller sig hindrende 
for vor forståelse. Den eneste forklaring på de citerede Jesu-ord 
(som — underlig nok — endnu ikke er ,,udrenset“ af Bibelen) er at 
forstå dem, som de er sagt, således, at i det øjeblik man dræber et 
andet menneske, skaber man sig en fremtid, som uvægerlig vil føre 
en til det punkt, da man selv bliver myrdet. Som et menneske sår, 
skal det høste, — og selvom der, efter menneskelige beregninger, 
kan være længe til høsten, vil den komme ligeså sikkert, som i na¬ 
turen høst følger på vår. 

Uvidende, blind og ligeglad for denne fundamentale, universelle 
lov, har menneskeheden gennem årtusinder tumlet vaklende og snub¬ 
lende rundt i skæbnens tætmaskede net, stadig skabende sig selv et 
endnu større mål af lidelser, af sorg og elendighed, — forbandende 
en uretfærdig Gud eller et raffineret, ondskabsfuldt forsyn, — støn¬ 
nende under byrder for tunge til at slæbe. 

— Et godt, fromt og gudfrygtigt menneske henslæber sit liv i 
svære lidelser. Hvorfor? spørger mennesket sit tavse, ubønhørlig for¬ 
syn — og råber i den tomme luft! — Alle disse tilsyneladende så 
uretfærdige lidelser, der behersker vor mørke klode. Hvorfor?? For¬ 
synet tier! Gud tier! — Nogle hjemsøgte mennesker resignerer og 
bøjer sig ind under skæbnen. Andre beder og bønfalder den Gud, 
der tilsyneladende har vendt sit ansigt bort. Atter andre forbander 
ham i stiv trods og fornægter hans eksistens. 

Men på eet eller andet punkt på den menneskelige udviklingsbane 
kommer det øjeblik, da mennesket åbner sine øjne i en større for¬ 
ståelse — og ordet: „Alt, hvad du gør mod mennesker, skal menne¬ 
sker gøre mod dig“ træffer rap som en pil, der borer sig stadig dy¬ 
bere ind i hjerteroden, — og samtidig med, at mennesket da bøjer 
sit hoved dybt i en al for menneskelig rædsel, begynder en svag glæ¬ 
de at pible frem i ham, fordi han står med svaret på en stor gåde i 
sin hånd. De fejlgreb, der blev gjort i fortiden, den sorg og ulykke, 
man voldte sine medskabninger, kommer tilbage og hjemsøger et 
sådant menneske med stor styrke. Men samtidig lærer mennesket 
mere og mere at leve livet uden at volde sine medskabninger for¬ 
træd. Han ved, at alle andre menneskers vej går mod den samme for¬ 
ståelse, og at ondskab kun bunder i uvidenhed. 

Vi har fået at vide, at sygdom er et næsten ukendt begreb for fol¬ 
kene fra rummet. Dette skyldes sikkert ikke en fremragende læge¬ 
kunst eller evnen til selvhjælp alene, men i ligeså høj grad det fak¬ 
tum, at disse mennesker har fattet den fundamentale lov om årsag 
og virkning, og at de derfor er i stand til at leve deres hverdag på 
en måde, som giver dem en fremtid, der i stadig større mål er be¬ 
friet for lidelse og smerte. 

— Men ingen statistiske forudberegninger er i stand til at forud¬ 
sige, hvor mange jordboere, der i året 1960 vil finde denne større 
forståelse; thi her står vi over for det mest uberegnelige af alt: men¬ 
neskesindets individuelle, åndelige modningsgrad. 

^Skæbne og fri vilje 

I hele vor civilisations historie har der bestået to skarpt inddelte 
lejre, hvoraf den ene hævder, at menneskets frie vilje er en illusion, 
og at alt i virkeligheden er forudbestemt, — medens den anden 
ligeså katagorisk påstår, at mennesket er fuldkomment frit, at intet 
er forudbestemt, og at alt er et spil af tilfældigheder. 

Hvilken af de to yderliggående lejre har i virkeligheden ret? 

Her, som så tit, ligger sandheden — så vidt vi på nuværende tids¬ 
punkt er i stand til at erkende den — midt imellem. 

Inderen hylder skæbnetroen, og han giver sig ind under sin „kar- 
ma“ uden at kny, om den er aldrig så hård. Han har en rolig, fata¬ 
listisk holdning og et upåvirket ansigt, og hans yndlingsdevise er: 
„Hvad der skal ske, det sker“. Det er grunden til, at de social-uret- 
færdige kasteforhold, der endnu i vore dage råder i Indien, ikke 
forlængst er afskaffet. En Brahmin nyder sin belønning, fordi han 
i sit forrige liv levede dydigt — og en kasteløs høster lønnen for 
onde gerninger. — Derfor blev Indien heller aldrig de store revolu¬ 
tioners land. Gandhi’s „passive modstand” er det videste, inderen 
kan strække sig i den retning. 

Også muhammedanerne er fatalister. Der er ikke noget opgivende 
i deres: „Allahs vilje ske”, men en rolig fortrøstning til, at Allah 
vil hjælpe dem over deres øjeblikkelige og kommende vanskelighe¬ 
der, — men gør han det ikke, må det være, fordi „det er bedst så¬ 
ledes”. 

— Den modsatte lejr, der hylder troen på den fri vilje, findes 
ikke i stor udstrækning blandt orientalske folkeslag. Men i vesten 
har den dannet en moderne, filosofisk retning, eksistentialismen. 
Denne har sit udspring hos Søren Kierkegaard og den hyldes i dag 
af en hel række fremragende kunstnere med den franske digter Sartre 
i spidsen. Eksistentialismen publiserer, at al tale om forsyn er am¬ 
mestuevrøvl, og at mennesket i høj grad er sin egen lykkes smed. 
Kierkegaard troede på en Gud. De moderne eksistentialister har ka¬ 
stet tanken om en Skaber overbord, og de kæmper for et moderne 
funktionalistisk tusindårsrige. Mange af dem hylder den kommuni¬ 
stiske ideologi. 

— For den vestlige verdens menneske falder det naturligt at tro 
på menneskets frie vilje og ret til at bestemme over sit eget liv. Men 
der er ting, som kolliderer med opfattelsen og som gjorde, at mange 
begyndte at spekulere på, om mennesket er helt frit endda. Der fin¬ 
des for mange ulige forhold i menneskenes start i livet til, at enhver 
kan råde over sin skæbne. Alle må finde sig i andre menneskers ind- 

griben i og påvirkning af ens liv. Nogle skal kæmpe med sygdomme 
og lidelser, mens andre kan glæde sig over et godt og sundt helbred. 
Dertil kommer det helt uforståelige, at et barn kan dø! Kan det blot 
fejes ligegyldigt til side som „naturens spild“, at et barn, en men¬ 
neskespire må dø, før det har levet? 

— For et par århundreder siden hørte det i Europa til god tone 
at tro på Gud som menneskets hjælper og som den, der gav gode 
kår for alle fremskridt. I Europas saloner diskuteredes åndelige 
spørgsmål med megen ynde og noblesse. Naturvidenskaben stod den¬ 
gang kun i sin barndom, men alligevel havde folk tiltro til en ud¬ 
vikling af menneskeslægten mod det fuldkomne. Gud var i sandhed 
med menneskene! (i alt fald med den del af menneskeheden, som 
havde tid og råd til at kaste sig over alle disse spørgsmål af viden¬ 
skabelig og åndelig karakter). Men dette smukke korthus, dette 
1 anketårn, der var bygget op om troen på en Gud, der var menne¬ 
skets forstående ven og hjælper, styrtede uhjælpelig sammen, da 
jordskælvet i Lissabon kostede tusinder af mennesker livet. Man stir¬ 
rede med rædsel på avisernes fede overskrifter om katastrofeofrenes 
antal, der steg fra dag til dag, og mange vendte sig bort fra den 
Gud, som havde svigtet og bragt en så uforståelig ulykke over det 
højtkultiverede Europa. Ligeledes kom mange tænkende mennesker 
til den konklusion, at Gud overhovedet ikke eksisterede, (det sam¬ 
me resultat, som tusinder af mennesker kom til under de to verdens¬ 
krige) og at der derfor naturnødvendigt heller ikke eksisterede no¬ 
get forsyn. — Dette gav tanken om, at enhver er sin egen lykkes 
smed, et godt skub fremefter. 

Ud fra denne tanke fødtes så den moderne teknologi, der så godt 
som overhovedet ikke har udviklet sig i de orientalske lande, men 
som er udsprunget af ideen om menneskets ret til at skabe sig en 
komfortabel og problemløs tilværelse. 

Men livet er ikke blevet mere meningsfyldt i dette mekaniserede 
paradis. Børn bliver stadig født som åndsformørkede og som krøb¬ 
linge. Lidelsen og sorgen er ikke blevet bragt ud af verden. Frem¬ 
tiden kan tegne sig lys og strålende for et menneske, men en dag 
kan smerten alligevel holde sit indtog — og mennesket blive kastet 
som en hjælpeløs bold i skæbnens net. I dag sidder der tusinder af 
forvirrede mennesker ud over verden og kan ikke finde nogen me¬ 
ning hverken med livet eller døden. Århundredgammelt mørke har 
sænket sig stadig tættere og tættere og har skjult den viden, forti¬ 
dens vise mænd engang bragte til Jorden. 

En sammensmeltning af østens gamle visdom og vestens rationelle 
tænkning burde finde sted på nuværende tidspunkt. Både øst og vest 

er i besiddelse af store, evige sandheder — og øst og vest burde 
(trods Kiplings ord om det modsatte) mødes i en åndelig sammen¬ 
smeltning, der stort set ville eliminere det, hvori begge har uret. 
Dette burde gøres, fordi rationel, vestlig tænkning i sig selv fører 
lige ud i meningsløsheden, og fordi den østlige skæbnetro i sig selv 
fører til indolent fatalisme, der ikke hører hjemme i vor tidsalder, 
da mennesket mere end nogen sinde før bliver stillet over for valg. 

Vi er blevet født til at vandre vor vej og for at fuldbyrde vor 
skæbne. Men dersom vi sammenligner vort liv med en lige vej, må 
vi ikke glemme, at vi gang på gang støder på veje, der krydser vor. 
Hver dag står vi ved en stor eller en lille korsvej, og vi har lov til 
at vælge, hvilken vej vi vil fortsætte vort liv af. Vor frie vilje gi¬ 
ver os ret dertil. — Så meget råder vi over vor skæbne! 

Gransker vi dybt i de tilsyneladende uretfærdigheder i livsvilkå¬ 
rene, bliver vi klar over, at vore nuværende kår (det gælder såvel 
individet som hele menneskeheden) er skabt af os selv og ikke skyl¬ 
des en uretfærdig Gud eller et ondskabsfuldt forsyn. Følgende ud¬ 
viklingstanken er vi nu blevet klar over, at et menneske ikke skabes 
ved sin fødsel. Det har altid eksisteret og vil eksistere til evig tid. 
— Dette giver os svaret på mange af gåderne ved selve tilværelsen. 
Vi begynder at se et mønster, og vi får en langt større forståelse af 
mange ting. Vi fatter meningen med ordene om, at hvad et menne¬ 
ske sår skal det også høste. Uretfærdighederne i livskårene og livsgo¬ 
derne viser sig at være den højeste form for retfærdighed. — Lidel¬ 
sen er ikke et ubetinget onde. Den kan få mennesket til at tænke 
og kan åbne dets øjne for mange ting. Men lidelsen er også en virk¬ 
ning. Årsagen til den er altid et brud på universets love. Kristi ord 
til de mennesker, han helbredte, får derved sin rette betydning, når 
han sagde: ,,Gå bort og synd ikke mere!“ Han vidste, at dersom 
menneskene kunne lære at lade være med at synde — bryde de kos¬ 
miske love — ville lidelserne ophøre af sig selv. Derfor er mennesket 
i den allerdybeste betydning af ordet alligevel sin egen lykkes smed. 
Når et menneske mere og mere lærer at leve efter kosmos’ åndelige 
love i stedet for mod dem vil den lidelse, det påfører sig selv og an¬ 
dre i samme grad blive mindre og mindre. 

En anden tilsyneladende uretfærdighed vil svinde ind til intet i 
denne nye tankerække. Præsterne siger, at et menneske skal dømmes 
efter sine gerninger. Når vi nu ved, hvor forsvindende kort eet ene¬ 
ste jordisk menneskeliv er, ville det betyde blodig uretfærdighed, om 
mennesket skulle dømmes ud fra disse korte åremål. Eet menneske 
nåede måske overhovedet ikke til nogen forståelse. Et andet blev kan¬ 
ske født med store evner og med en åndelig intuitiv bevidsthed, som 

medfører, at det langt lettere undgår at synde mod universets love. 
Mennesket med de små evner og den lille forståelse blev født så¬ 
ledes. Ligeså med den anden. Begge skulle så dømmes efter deres 
gerninger i ca. 70 års jordeliv!! En meget kortsynet og småtskåren 
målestok, som i alt fal-d ikke er en Gud værdig!! 

Men set i en målestok, hvor man regner med årmillioner i den 
lange udviklingsbane, som er menneskets, kan man bedre fatte, at 
individernes udvikling ikke kan gå lige hurtigt. Jo flere brud på 
lovene, des langsommere vil udviklingen foregå og des flere lidelser 
falder i menneskets lod. — Her spiller menneskets fri vilje ind, 
menneskets individuelle magt til at skabe sit fremtidige liv, og men¬ 
neskets kollektive magt til at forandre tilværelsen på den klode, 
hvorpå han er født. Udviklingsloven medfører, at alle mennesker 
før eller siden lærer at undgå at bryde lovene, — ja, da sådanne 
brud vil blive noget ganske naturstridigt for dem. 

Menneskets skæbne og åndelige modenhed svarer i det store og 
hele til den klodes udvikling, hvorpå han er sat. Den kollektive ud¬ 
vikling, som omfatter det store flertal af klodens mennesker, svarer 
nøje til klodens egen. Kan individets modenhed ikke følge med klo¬ 
dens, bliver han overført til en lavere, udviklet klode, hvorpå han 
vil være mellem ligestillede. Omvendt kan individets udvikling gå 
hurtigere end klodens, og han bliver da enten overført til en højere 
udviklet klode eller atter født på samme klode som åndelig leder og 
vejleder for den kollektive udvikling af menneskeheden. 

Disse tanker er måske ganske nye for mange mennesker, — og de 
kan være svære at godtage, fordi de for mange vil kræve, at man 
slår en åndelig kolbøtte. — De falder ind under kosmologiens ram¬ 
mer som en naturlig følge af, at kosmologien befatter sig med den 
harmoni, som findes både i universet og i tilværelsen. Kosmos fin¬ 
des overalt, både i universet og i menneskelivet, — og intetsteds rå¬ 
der kaos. Men først, når man tænker i dimensioner, hvor ordet evig¬ 
hed virkelig betyder „uden begyndelse og ende“ vil mønstret be¬ 
gynde at lægge sig til rette. Og først når mennesket ganske bestemt 
v e d og forstår, at det lever under den lov, at alt skal betales, om 
ikke nu, så senere, vil det for alvor begynde at tæmme sin egoisme, 
sit magtbegær, sin intolerance og ufordragelighed. Loven er hård, 
men retfærdig, fordi man får chance på chance til at gøre godt, hvad 
man har forbrudt samtidig med, at man gang på gang får lejlighed 
til at udvide sin forståelse, sine evner og kunnen. — En dag vil 
også du og jeg stå på det høje, åndelige stade, nogle rumfolk indta¬ 
ger; thi „intet menneskeligt må være os fremmed“. 






KOSMOLOGI 


£n slor skribents udfordring! 

Fra Australian Saucer Rekord har vi hentet følgende: 

Fra „Omvæltninger på ]orden (( aj Immanuel Velikovsky. 

Hvad jeg vil have Dem til at forstå er, at videnskaben i dag, som 
på Newtons tid, ligger foran os som et uudforsket ocean, og vi har 
endnu ikke sejlet langt fra uvidenhedens kyst. I studiet af menneske¬ 
sjælen har vi kun fundet frem til nogle få mekanismer, der dirige¬ 
res fra underbevidstheden, men vi ved ikke, hvad tænkning eller 
hukommelse er. Og i biologien ved vi ikke, hvad liv er. De grund¬ 
læggende opdagelsers tidsalder er endnu ikke forbi, og der er sta¬ 
digvæk fundamentale ting at opdage. Når jeg ser jer i dag, ser jeg 
tyve eller tredive år frem i tiden nogle af jer som heldige opdagere, 
jer, som bevarer et nysgerrigt og udfordrende sind, viljen til stædig¬ 
hed og en trang til at samle viden. Vær ikke bange for at stille jer 
ansigt til ansigt med kendsgerningerne, og mist aldrig evnen til at 
spørge „hvorfor” og „hvorledes”. Vær i denne henseende som et 
barn. 

Vær aldrig bange for at blive spottet. Tænk på alle store opda¬ 
geres liv. Jeg kan f. eks. citere Alfred North Whitehead: 

„Hvis De har haft Deres opmærksomhed rettet mod tankens ny¬ 
skabelser i Deres egen levetid, vil De have bemærket, at næsten alle 
virkeligt nye ideer bærer et vist præg af tåbelighed, når de første 
gang fremsættes”. 

Derfor: vær dristig. 

Og skulle selv Deres egen tidsalders store videnskabsmænd for¬ 
søge at fratage Dem modet, tænk da på antikkens største videnskabs¬ 
mand, Archimedes, som spottede den 25 år yngre Aristarchus’ teori 
om, at Jorden drejer sig omkring Solen. En videnskabelig usandhed 
kan leve i århundreder, og De må ikke se Dem selv besejret, men 
udvise ufortrøden dristighed. 

Bliv ikke stikkende i Deres ide, hvis kendsgerningerne ikke taler 
for den. Men vær stædig, såfremt kendsgerningerne er på Deres 
side. Selv den stærkeste opposition, om den end består af nok så 
kendte videnskabsmænd, vil falde fra hinanden over for kendsger- 





ningerne. Den største matematiker, som nogen sinde har levet i 
denne verdensdel, Simon Newcomb, beviste i 1903, at en flyvema¬ 
skine med en pilot var en matematisk umulighed. Samme år beviste 
brødrene Wright uden matematik, men med kendsgerninger, at han 
havde uret. 

I religionen tilhører de store åbenbaringer og de store autoriteter 
— de store grundlæggere — fortiden, og jo ældre autoriteten er, des 
større er den. I videnskaben modsat religionen, ligger de store åben¬ 
baringer i fremtiden. De kommende generationer er autoriteterne, og 
eleven er større end mesteren, hvis han har evnen til at se utraditio¬ 
nelt på tingene. 

Alle frugtbare ideer er blevet undfanget i non-konformisters 
hjerner, hos hvem det kendte stadig var ukendt, og som ofte gik til¬ 
bage for at begynde, hvor andre havde passeret sikre på, at de var på 
rette vej. Sandheden i dag er kætteriet af i går. 

Fantasi parret med skepsis og evnen til at undre sig, — hvis De 
ejer dem, vil en gavmild natur fra sit uudtømmelige lager række 
Dem nogle af sine hemmeligheder. Den glæde, De vil finde i at 
afsløre sandheden, vil være lønnen for Deres arbejde. Vent ikke 
anden kompensation — den kommer sandsynligvis ikke. Men tag 
alligevel trøstig fat! 

NB.! »LÆSERFORUM« fortsættes næste gang 

